**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3258-2/16**

**Podgorica, 31.12.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO MANS br. 16/102434-102441 od 14.11.2016. godine, izjavljene zbog povrede pravila postupka-nedonošenja rješenja Univerziteta Crne Gore, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 26.12.2016. godine, donio:

**R J E Š E NJ E**

Žalba se usvaja.

Nalaže se Univerzitetu Crne Gore da donese rješenje po zahtjevu za slobodan pristup informacijama NVO MANS br. 16/102434-102441 od 18.10.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Univerziteta Crne Gore, podnosilac zahtjeva za pristup informaciji je uložio žalbu. U žalbi se navodi da su dana 18.10.2016. godine podnijeli zahtjev za pristup informacijama i to kopije: kopiju tužbe i prateće dokumentacije pod brojem P.br. 124/15 koja je predata osnovnom sudu u Podgorici protiv JU Univerzitet Crne Gore; predloga Rektora Univerziteta Crne Gore broj 07-26606 od dana 12. oktobra 2015. godine koji je dostavljen Upravnom odboru Univerziteta Crne Gore, a koji je Upravni odbor Univerziteta prihvatio na sjednici održanoj 12. oktobra 2015. godine; Informacije o nedostajućim sredstvima za Univerzitet Crne Gore za 2015. godinu, struktuiranu po prirodi obaveza, kao i Informacije - tabelarni pregled raspoloživih stanova u vlasništvu Univerziteta Crne Gore, poslovno stambeni objekat Unistan II; predloga Rektora Crne Gore upućenog Vladi Crne Gore. A u vezi kompenzacije za saniranje evidentne finansijske krize na Univerzitetu Crne Gore, a koji je Upravni odbor Univerziteta prihvatio na sjednici održanoj 12. oktobra 2015. godine; Zahtjeva koji je JU Univerzitet Crne Gore uputio procjenjitelju Milanu Mirkoviću, a po osnovu koje je on sačinio Izvještaj o procjeni vrijednosti stambenih prostora u objektu Unistan II, u Studentskoj ulici bb u Podgorici; Svih zahtjeva koji su upućeni procjeniteljima, a u vezi utvrdivanja procjene vrijednosti stambenih prostora u vlasništvu Univerziteta Crne Gore u objektu Unistan II, u Studentskoj ulici bb u Podgorici; Ugovora kojue je JU Univerzitet Crne Gore zaključio sa procjeniteljem Milanom Mirkovićem, a po osnovu koje je on sačinio Izvještaj o procjeni vrijednosti stambenih prostora u objektu Unistan Il, u Studentskoj ulici bb u Podgorici; svih isplata koje je JU Univerzitet Crne Gore izvršio prema procjenitelju Milanu Mirkoviću, a po osnovu ugovora za izradu Izvještaja o procjeni vrijednosti stambenih prostora u objektu Unistan II, u Studentskoj ulici bb u Podgorici.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 12.12.2016. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-7795-1/16 od 12.12.2016. godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljenom roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

U konkretnom predmetu, Univerzitet Crne Gore nije donio rješenje po osnovu podnijetog zahtjeva za slobodan pristup informacijama NVO MANS br. 16/102434-102441 od 18.10.2016. godine u zakonskom roku. Univerzitet Crne Gore je prema članu 31 Zakona o slobodnom pristupu informacijama dužno da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**